26મી જાન્યુઆરીના પ્રજાસત્તક દિવસની ઉજવણી સમગ્ર દેશ અને જ્યાં પણ ભારતીયો વસે છે ત્યાં દેશપ્રેમથી થઇ છે. ત્યારે અમદાવાદ સ્થિત વિચરતા સમુદાય સમર્થન મંચે પ્રજાસત્તક દિવસની ઉજવણી અનોખી રીતે કરીને પાકિસ્તાન અને ભારતના બાળકોને સ્કાઇપની મદદથી એક મંચ ઉપર લાવ્યા હતા. આજે સવારે પાકિસ્તાનના પેશાવર સ્થિત બચ્ચાખામ મોડલ સ્કુલના બાળકો અને વિચરતા સમુદાય સમર્થન મંચના આશરે 50 બાળકોએ એકબીજા દેશ, સંસ્કૃતિ, તહેવાર અંગે પ્રશ્નો પુછીને માહિતી મેળવી હતી.